ሚኒስቴሩ  የደን ይዞታ ሰርተፊኬት ለመስጠት መዘጋጀቱን አስታወቀ
የማህበረሰብና የግለሰብ የደን ይዞታ ሰርተፊኬት ለመስጠት መዘጋጀቱን የአከባቢ ደን ልማትና የአየር ንብረት ለውጥ ሚኒስቴር አስታወቀበሚኒስቴሩ የደን ዘርፍ ልማት ዓቅም ግንባታ ፕሮግራም አስተባባሪ ዶክተር ተፈራ መንግስቱ ለዋልታ እንደገለጹት፤የሀገራችንን ደን ሃብት ወደ ነበረበት ለመመለስ በሚደረገው ጥረት በማህበረሰብና በግለሰብ ደረጃ የሚለሙ ደኖች የይዞታ ባለቤትነት ሰርተፊኬት ለመስጠት ተዘጋጅተዋል  ፡፡በአማራ ፣በትግራይ ፣በኦሮሚያና በደቡብ ክልሎች የጀመሩት ደን የማልማት ስራ ለማጠናከር የይዞታ ባለቤትነት መስጠቱ ጠቃሚነቱ የጎላ መሆኑን ነው ያስረዱት ፡፡በየአከባቢው የሚተከሉት ችግኞች ለማህበረሰቡ ፣ለቀበሌ ማህበራትና  ለፍቃደኛ ግለሰብ  የይዞታ ሰርተፊኬት ሲሰጣቸው ተጠቃሚነታቸውም ይበልጥ ይረጋገጣል ነው ያሉት ፡፡በተለይም  የመሬት አጠቃቀሙ ከእርሻ ይልቅ ደን ይሻለኛል ያለውን ግለሰብ  ደኑን በአግባቡ ተረክቦ ያስተዳራል ሲሉ አብራርተዋል ፡፡የሚለማው ማህበረሰብ ደንም ዋስትና እንዲኖረው የሚያደርግ ከመሆኑም ባሻገር ሌላ አካል  መጥቶ ደኑን ለመጠቀም እንደማይችል ነው ያስገነዘቡት ፡፡ለዚህም  ለአምስት ዓመት ስራ ዕቅዳቸው ማስፈጸሚያ 80 ሚሊየን ዶላር እንደሚያስፈልግ ገልጸዋል ፡ይህም ከውጭ አገሮች በተለይም ከስዊድንና ከኖረወይ  አገሮች ግንኙነት መፍጠራቸውንና ከሌሎችም አገሮች ድጋፍ እንዲደረግላቸው በመንቀሳቀስ ላይ መሆናቸውን ዶክተር ተፈሪ አመልክተዋል ፡፡የደን ልማቱ በተመራማሪዎች በማስጠናትና ችግኞችን በማፍላት ተከላውን እያከናወኑ መሆናቸውን ገልጸዋል ፡፡በሀገራችን በተለምዶ በሳምንት ተከላውን አከናውኖ መተው ሳይሆን ችግኙ እስኪያድግ ድረስ ዓመቱን ሙሉ እንክብካቤ እንደሚደረግለት ዶክተር ተፈራ አስረድተዋል ፡፡የደን ልማቱ ከፍራፍሬ ልማት አንስቶ እስከ ጣውላ ስራ የሚያገለግል ሲሆን፤ በአንዳንድ አከባቢዎች ደግሞ መሬቱ እንዲያገግም ብቻ የሚተከሉና ለማጎዶነት እንኳን የማይውሉ መሆኑን አብራርተዋል ፡፡ሚኒስቴሩ በሀገሪቱ የተለያዩ አከባዎች 30ሺ ሄክታር ሰውሰራሽ ደን ለማልማት እየሰራ መሆኑን መግለጹ ይታወቃል፡፡